- Կոնկրետ մեր փառատոնի շրջանակներում… չգիտեմ: Մենք ունենք միջազգային ժյուրի, որի հետ առաջին տարին ենք աշխատում: Մեքսիկացի Դենիելը, ով Պրահայում է բնակվում ու հենց Ճարտարապետական շաբաթի գլխավոր ճարտարապետն ու ճարտարապետական բաժնի համակարգողն է, կարևորում է մատչելիությունը, որն իր մոտ ոչ թե ի ծնե, այլ մտածելակերպով եկող բան է, որովհետև երկար տարիներ Եվրոպայում է ապրել: Պերուի ժյուրիի նախագծերի մեջ մատչելիությունը շատ է, բայց վստահաբար ասել, որ նախագծերն ընտրելիս կարևորություն կտան` չեմ կարող ասել: Հայաստանյան և ռուսաստանյան ժյուրիի անդամների հետ դեռևս չեմ աշխատել, հուսանք, որ նրանց համար էլ կարևոր կլինի, բայց, ցավոք, ոչինչ խոստանալ չեմ կարող: